**МОТИВИ КЪМ ПРОЕКТ НА НАРЕДБА ЗА УПРАВЛЕНИЕ НА ОТПАДЪЦИТЕ НА ТЕРИТОРИЯТА НА ОБЩИНА ГАБРОВО**

Във връзка с чл. 22, ал. 1 от Закона за управление на отпадъците и § 12 от Преходни и заключителни разпоредби на същия закон, Ви представяме проект на Наредба за управление на отпадъците на територията на община Габрово.

На основание чл.28, ал.2 от Закона за нормативните актове Ви представяме следните мотиви за проекта на Наредбата за управление на отпадъците на територията на община Габрово

**1.Причини, които налагат приемането:**

Приемането на Наредба за управление на отпадъците се налага поради изцяло подменената нормативна база, касаеща управлението на отпадъците, а именно:

* Закон за управление на отпадъците / обн. ДВ,бр.53 от 13.07.12 г.,
* Наредба за опаковките и отпадъците от опаковки ( приета с ПМС №271 от 30.10.2012 г обн., ДВ, бр. 85/06.11.2012 г., изм. и доп., бр. 76/30.08.2013 г.).;
* Наредба за отработените масла и отпадъчните нефтопродукти (приета с ПМС № 352 от 27.12.2012 г ., обн. ДВ. бр.2 от 08.01.2013 г.).;
* [Наредба за излезлите от употреба моторни превозни средства (Приета с ПМС № 11 от 15.01.2013 г.,обн., ДВ, бр. 7 от 25.01.2013 г.)](http://www3.moew.government.bg/files/file/Waste/Legislation/Naredbi/Naredba_MPS.doc)
* [Наредба за батерии и акумулатори и за негодни за употреба батерии и акумулатори](http://www.moew.government.bg/files/file/Waste/Legislation/Naredbi/waste/Naredba_za_BA_i_za_NUBA.pdf) (приета с ПМС № 351 от 27.12.2012 г., обн. ДВ. бр.2 от 08.01.2013 г.)
* [Наредба за разделно събиране на биоотпадъците](http://www.moew.government.bg/files/file/Waste/Biowaste/Biowaste_ordinances/SepColOrd-State_Gazette.pdf), (приета с ПМС № 275 от 06.12.2013 г., Oбн. ДВ, бр. 107 от 13.12.2013 г.)
* Наредба за управление на строителните отпадъци и за влагане на рециклирани строителни материали (приета с ПМС 277 от 5.11.2012 г./ обн.ДВ, бр.89 от 13.11.12 г.) ;
* Наредба за изискванията за третиране на излезли от употреба гуми (приета с ПМС № 221от 14.09.2012 г ,обн. ДВ. бр.73 от 25.09.2012 г.);
* Наредба за излязло от употреба електрическо и електронно оборудване (приета с ПМС № 256 от 13.11.2013 г., обн. ДВ, бр. 100 от 19.11.2013 г., в сила от 01.01.2014 г.)

**2. Целите, които се поставят:**

Да се предотврати или намали вредното въздействие на отпадъците върху човешкото здраве и околната среда, както и да се окаже по-голям контрол върху дейностите свързани с отпадъците. Целта на настоящата Наредба е да се приведе в съответствие с действащите законови и подзаконови изисквания в областта на отпадъците

**3.Финансови и други средства, необходими за прилагането на новата**

**уредба**:

За прилагането на Наредбата не са необходими допълнителни финансови средства.

**4. Очаквани резултати от прилагането:**

По-голям контрол върху образуването, изхвърлянето, третирането, депонирането и други дейности свързани с отпадъците. Наредбата е инструмент за постигане на дългосрочен план за ефикасно управление на отпадъците и по-чиста екологична среда.